# **תקנון תחרויות שנתיות בפקולטה לאמנויות הביצוע לשנת תש"פ**

* התחרויות פתוחות לכל הסטודנטים בפקולטה הלומדים לתואר.
* לא ניתן להשתמש ביצירה מתחרות אחת להשמעה בתחרות אחרת אלא באישור ראש החוג והדיקאן.
* הזוכה במקום הראשון לא יורשה להשתתף באותה התחרות בה זכה בפעם הבאה שתתקיים. מאידך, יוכל לגשת לתחרויות אחרות באותה השנה. (למשל זוכה התחרות לנגינת סולו בכלי מיתר עם התזמורת יוכל לגשת לתחרות דוד גריטס באותה השנה אך לא לתחרות לנגינת סולו עם התזמורת שתתקיים בשנת הלימודים הבאה).
* ההרשמה לכל תחרות תיסגר סופית 7 ימים לפני מועד שלב א'. בכלי נשיפה ההרשמה תיסגר שבועיים לפני התחרות.
* בתחרויות המתנהלות ב 2 שלבים לא יעלו לשלב ב' יותר מ-30% מהמתחרים, ולא פחות מ-3 מתחרים.
* לכל תחרות או שלב בתחרות ימנה ראש החוג או הדיקן יושב ראש שיהיה אחראי על התנהלות התחרות והצבעת השופטים.
* ועדות שיפוט בכל התחרויות באקדמיה לא יכללו מורים של המתחרים.
* ציוני/דירוגי ועדת הבוחנים ירשמו על גבי דף הכולל את שמות המתחרים, יועברו ליו"ר. היו"ר יסכם את סך כל הנקודות ויערוך ממוצע (בחלוקה למספר השופטים).
* אם התחרות האמורה להתנהל ב 2 שלבים וירשמו אליה מספר זהה או פחות ממספר המשתתפים האמורים לעלות לשלב ב' ,תתקיים התחרות בשלב אחד.
* אנו מקווים לתחרות מאתגרת וברמה גבוהה, ומאחלים הצלחה למשתתפים.

פרופ' ליחי בן דיין,
דקאן הפקולטה לאמנויות הביצוע